钦定古今图书集成/历象汇编/庶征典/第060卷 > 《观象玩占》 > 《风角五音占法》
## 钦定古今图书集成/历象汇编/庶征典/第060卷 > 《观象玩占》 > 《风角五音占法》

《京房占》曰：“风角有推五音，有纳音，木、金、水、火、土。有以
十二支配五音，有听声配五音。风所发，各以五音之
数，期风之远近。宫风近十里，中百里，远千里；征风近
七里，中七十里，远七百里；羽风近六里，中六十里，远
六百里；商风近九里，中九十里，远九百里；角风近八
里，中八十里，远八百里。皆以五行成数推之，变通其”
数，“触类而长”之风，从来二十四处，皆须明知发止，审
别支干八卦所发时早晚，来从何处，息在何时，回止
何辰，皆须知之，乃可以言。